रोज ब्रदर्स ने रोमांचक मुकाबले में 3-1 से जीती हॉकी प्रतियोगिता
नगर निगम स्टेडियम में खेली जा रही डॉ. हरीसिंह गौर राज्य स्तरीय प्रतियोगिता का खिताब रोज ब्रदर्स ने जीता। बेहद रोमांचक फाइनल मुकाबले में रोज ब्रदर्स ने सागर वारियर्स क्लब को 3-1 से हराया। मुकाबले की शुरुआत में दोनों ही टीमों ने शानदार खेल दिखाया।
पहले हाफ के 20वें मिनट में सागर वारियर्स क्लब के राजकुमार ने गोल कर टीम को 1-0 की बढ़त दिलाई। इसके कुछ देर बाद ही रोज ब्रदर्स क्लब के सानू खान ने गोल कर मुकाबला 1-1 से बराबरी पर ला दिया। पहले हाफ तक मुकाबला इसी प्रकार बराबरी का चला। दूसरे हाफ में मुकाबला कश्मश भरा रहा। दूसरे हाफ के 25वें मिनट में रोज ब्रदर्स के अमीन खान ने गोल कर टीम को 2-1 की बढ़त दिला दी। इसके बाद सागर वारियर्स ने मुकाबले में बराबरी के लिए जी-तोड़ मेहनत की। इस बीच एकजुटता से खेलते हुए रोज ब्रदर्स के खिलाड़ियों ने एक और गोल करने का मौका बनाया। इसका फायदा उठाते हुए रोज ब्रदर्स क्लब के नफीस खान ने गाल कर टीम को 3-1 से जीत दिला दी। निर्णायक अनवर खान एवं अबरार खान रहे। मुख्य अतिथि गोल्डी केशरवानी एवं काजी वहाबउद्दीन थे। संचालन आयोजक सलीम खान एवं शाहरुख खान ने किया। आभार इस्लाम खान एवं साहिब पठान ने माना।
awa_Deva hin_Deva hin_Deva